काप्लान चिकित्सा केन्द्र
काप्लान चिकित्सा केन्द्र (מרכז רפואי קפלן‎) इज़राइल के रीहोवोट में स्थित एक अस्पताल है जो इस नगर के दक्षिंण में बिलू संगम पर स्थित है। वर्ष 2001 में इस अस्पताल में 625 बिस्तर थे और मई 2007 में यह इज़राइल का दसवा सबसे बड़ा अस्पताल था। यह अस्पताल रीहोवोट और अश्दौद के मध्य समूचे शैफ़ेला क्षेत्र में सेवाएँ प्रदान करता है, और बार्ज़िलाइ अस्पताल के साथ मिलकर अश्क्लोन में सेवा प्रदान करता है। इसकी स्थापना 1953 में हुई थी और एलीएजेर काप्लान के नाम पर इसका नाम पड़ा जो इज़राइल के प्रथम वित्तमन्त्री थे।